Kia Rio

Kia Rio er en personbilsmodel produceret af Kia Motors siden efteråret 1999. Modellen kom til Danmark i 2001.

Den første generation tilhørte den lille mellemklasse, mens anden og tredje generation "kun" er minibiler.


Rio (type DC, 1999−2005) 

Den første generation kom på markedet i Sydkorea den 6. november 1999. Ved den europæiske introduktion i august 2000 fandtes kun hatchbackudgaven som blev betegnet som så af producenten, men i realiteten var en lille stationcar i stil med f.eks. Škoda Felicia/Fabia Combi.

I midten af 2001 fulgte en firedørs sedan, som primært var tilegnet Østeuropa.

Rio fandtes med to benzinmotorer på hhv. 1,3 liter med 75 hk og 1,5 liter med 98 hk. I USA fandtes der også en 1,6'er med 106 hk.

Facelift 
I oktober 2002 gennemgik Rio et facelift, som medførte en ændring af fronten (frem til oktober 2003 med orange blinklysafdækninger), en forbedret undervogn samt bedre sæder. Motorerne blev ligeledes modificeret, så 1,3'eren nu ydede 82 hk og 1,5'eren 97 hk.

Tekniske data

Rio (type JB, 2005−2011) 

I juli 2005 kom den anden generation af Rio på det europæiske marked, et kvartal efter introduktionen i Sydkorea.. Dens 25 cm kortere karrosseri (3,99 m) gjorde den til en minibil, hvor forgængeren var en lille mellemklassebil. Højden (5 cm) og bredden (1,5 cm) var dog større, ligesom akselafstanden (9 cm).

I modsætning til den næsten identiske Hyundai Accent fandtes Rio II i Europa kun som hatchback, hvor den i andre lande fortsat også fandtes som sedan.

Teknik 
Anden generation af Rio blev udviklet i samarbejde med Hyundai og var næsten identisk med deres Accent. Platformen var oprindeligt lavet til Accent LC i 2000, men blev også brugt til Matrix (2001) og Getz (2002), og herefter videreudviklet til brug i Rio.

Motorprogrammet omfattede i starten to benzin- og én dieselmotor, som alle opfyldt Euro4 og fra modelår 2011 Euro5. Alle motorversioner var som standard udstyret med femtrins manuel gearkasse, mens den store benzinmotor som ekstraudstyr kunne leveres med automatgear.

Facelift 
I april 2010 fulgte et optisk diskret facelift med ny front og bagende. Modellen fik mørkere forlygter, lakerede sidebeskyttelseslister og sidespejle med integrerede blinklys (sidstnævnte kun i Spirit-modellen). I kabinen kom der rat og gearknop fra Soul, hvor instrumentlyset nu blev hvidt i stedet for orange.

Den faceliftede Rio II fandtes i to forskellige udstyrsvarianter, hvoraf den høje (Spirit) kunne udvides med ekstra udstyrspakker. Basismodellen Vision fandtes kun med den mindste motor, og kunne som det eneste ekstraudstyr leveres med klimaanlæg.

Nyt var ligeledes en klapnøgle, nye fælge og en gearskifteindikator.

Tekniske data 

Bemærk: Begge 1,4 CVVT-motorerne og begge 1,5 CRDi-motorerne er mekanisk identiske; den forskellige effekt er udelukkende opnået ved hjælp af motorstyringssoftwaren.

Rio (type UB, 2011−2016) 

Tredje generation af Rio blev præsenteret på Geneve Motor Show den 1. marts 2011. Danmarkspremieren fandt sted på Biler for Alle i Herning i oktober, og modellen kom ud til de danske forhandlere i november.

I Europa findes Rio III fortsat kun som hatchback, mens en 4-dørs sedan er tilgængelig i Asien og USA.

Motorprogrammet omfatter i Europa tre benzin- og to dieselmotorer med effekt fra 70 til 109 hk. I USA findes der også en større benzinmotor med 140 hk. Med undtagelse af den mindste benzinmotor har alle motorerne 6-trins manuel gearkasse som standardudstyr, mens 1,4'eren også findes med 4-trins automatgear og den amerikanske 1,6'er med 6-trins automatgear.

Tekniske data

Referencer

Litteratur 
 Bil-Revyen 2004.
 ADAC special Auto-Test Neuwagen-Katalog Sommer 2003. ADAC, februar 2003.  (på tysk).
 Automobil Revue. Katalog 2001, 2004, 2007 og 2014 (på tysk og fransk).
 Kia Rio instruktionsbog. Kia Motors Corporation, 2001 (på tysk).
 Kia Rio instruktionsbog. Kia Motors Corporation, november 2005.
 Kia Rio instruktionsbog. Kia Motors Corporation, 2013 (på engelsk).

Eksterne henvisninger 

 Officielt websted

Rio
Minibiler
Små mellemklassebiler
Forhjulstrukne biler
Biler introduceret i 1999
Biler fra 1990'erne
Biler fra 2000'erne
Biler fra 2010'erne
Biler designet af I.DE.A Institute